വധശ്രമം : പഞ്ചായത്ത് മെമ്ബറും സുഹൃത്തും റിമാന്ഡില് അമ്ബലപ്പുഴ: വധശ്രമക്കുറ്റത്തിന് പുന്നപ്ര വടക്കു പഞ്ചായത്ത് പന്ത്രണ്ടാം വാര്ഡ് മെമ്ബര് ഏലിയാസ് 45, പറവൂര് മരത്തിങ്കല് വീട്ടില് പീറ്ററിന്റെ മകന് ജോയി 45 എന്നിവരെ അമ്ബലപ്പുഴ കോടതി റിമാന്ഡ് ചെയ്തു.വെള്ളിയാഴ്ച പകല് അയല്വാസിയായ കറുകപ്പറമ്ബില് വിനാംസി 23 യുമായി ഉണ്ടായ വാക്കുതര്ക്കത്തിനിടയില് തടിക്കഷണം ഉപയോഗിച്ച് ഏലിയാസും, മറ്റ് നാലുപേരും ചേര്ന്ന് തലക്കടിച്ച് വധിക്കാന് ശ്രമിച്ചെന്നാണ് കേസ്. വെള്ളിയാഴ്ച രാത്രി ഇവരെ പുന്നപ്ര പൊലീസ് അറസ്റ്റു ചെയ്തിരുന്നു.മറ്റു 3 പ്രതികള്ക്കായി പൊലീസ് അന്വേഷണം ഊര്ജിതമാക്കി. തലയ്ക്കു പരിക്കേറ്റ വിനാംസി ആലപ്പുഴ മെഡിക്കല് കോളേജ് ആശുപത്രിയില് ചികിത്സ തേടി.പുന്നപ്ര സി.ഐ പ്രതാപചന്ദ്രന് ,എസ്.ഐ ബിജു, എ. എസ്.ഐമാരായ ഷിബു, ബോബന്, സീനിയര് സിവില് പൊലീസ് ഓഫീസര് അജീഷ് എന്നിവരാണ് പ്രതികളെ പിടികൂടിയത്.